Publication: Magyar Közlöny
Issue: MK-2000-31 (Year: 2000, Number: 31)
Era: 1990-2004
Section: a 7/2000. (IV. 7.) OM rendelethez
Paragraph Index: 73

6. Az ismeretek ellenőrzési rendszere Az ismeretek ellenőrzési rendszere a tantervben előírt — részben egymásra épülő, részben egymástól független — aláírások, gyakorlati jegyek megszerzéséből és vizsgák, kollokviumok és szigorlatok letételéből, a szakmai gyakorlatok (szaklabor) elvégzéséből, szakdolgozat elkészítéséből, valamint a záróvizsga letételéből tevődik össze. 6.1. A szakdolgozat A szakdolgozat a szakirányú képzettségnek megfelelő, eredményében írásosan is megjelenő, alkotó jellegű, önálló kutatáson alapuló szakmai tudományos feladat, amelynek megoldása a hallgató tanulmányaira támaszkodva, a hazai és nemzetközi szakirodalom tanulmányozásával, témavezető és/vagy (külső) konzulens irányításával kidolgozható, és igazolja azt, hogy a hallgató képes az elsajátított ismeretanyag gyakorlati alkalmazására, az elvégzett munka és az eredmények szakszerű összefoglalására, a témakörébe tartozó feladatok kreatív megoldására, önálló szakmai munka végzésére. 6.2. A záróvizsga 6.2.1.A záróvizsgára bocsátás feltételei A tantervben előírt feltételek teljesítése, különösen — a félévenként 2 gyakorlati jegy és 4 kollokvium, — 2 szigorlat (a humánbiológia és a hominid evolúció) sikeres letétele, — a szakmai gyakorlatok (szaklaboratórium) sikeres teljesítése, — a bírálók (egy tanszéki és egy külső szakember) által elfogadott szakdolgozat. 6.2.2. A záróvizsga részei: — szóbeli vizsga, a hominid evolúció és a hominidák variációinak legfontosabb jellemzői, különös tekintettel a mai népességekre, feltételezve a teljes tanulmányi program ismeretét, — a szakdolgozat témájából rövid előadás tartása (a szakdolgozat megvédése), időben kapcsolódva a szóbeli vizsgához. 6.2.3. A záróvizsga eredménye A bírálók által a szakdolgozatra adott jegyek, annak megvédésére, valamint a szóbeli vizsgára — annak egyes részeire is tekintettel — adott érdemjegyek egészre kerekített átlaga. * * * A GEOMATEMATIKAI SZAKGEOLÓGUS SZAKIRÁNYÚ TOVÁBBKÉPZÉSI SZAK

Source: https://magyarkozlony.hu/hivatalos-lapok/51d79f3241d32994c552fd03da07c3628e4193f8/dokumentumok/b70e75eaf47ec919faa74b4c04418f2f4d2972fd/letoltes